'Zuma nie gevra om Abrahams te ondersoek' | Maroela Media
Dr. Bongani Ngqulunga, woordvoerder van die presidensie, het in 'n verklaring gesê die presidensie het in mediaberigte gesien dat die Helen Suzman-stigting en Freedom Under Law na bewering 'n brief aan Zuma gerig het. In die brief, waarvan 'n uittreksel op sosiale media versprei word, word Zuma gevra om Abrahams se beweerde onbevoegdheid om sy amp te beklee te ondersoek.
"Die beweerde brief verwys na die manier waarop [Abrahams] en die aanklaers die saak met die minister van finansies en Kie. hanteer het en hulself glo wangedra het. Die brief sluit af deur die president te vra om voor vandag om 16:00 skriftelik te bevestig dat hy Abrahams, [Torie] Pretorius en [Sibongile] Mzinyathi sal skors hangende 'n ondersoek na hul bevoegdheid," het Ngqulunga gesê.
Hy het gesê die president sal uit die aard van die saak nie so 'n skriftelike bevestiging uitreik nie, aangesien Zuma nooit so 'n brief ontvang het nie. "Die presidensie het sy rekords nagegaan en daar is geen rekord dat so 'n brief ooit ontvang is nie," het Ngqulunga gesê.
"Die saak sal hanteer word sodra die brief aan die Presidensie gelewer is."
DUHHHH. Mens moet kan lees.om.erkenning van n brief te kan doen…
Ek glo nie n woord wat die mense in daardie kantoor sê nie. Hulle lieg almal om Zuma te beskerm en om hom te laat goed lyk.
Zuma sal mos nooit vir Abrahams laat ondersoek nie, want hy is een van Zuma se puppets. Zuma het baie puppets waarmee hy werk. Des van Rooyen is 'n voorbeeld. Daar sal ook nou niks aan Mnr Gordhan gedoen word nie, want die land se gradering moet eers agter die rug kom en die stof gaan lê. Maar in die nuwe jaar gaan jy sien, want Mnr Gordhan is 'n klip in die pad vir Zuma. Enige effe eerlike persoon is 'n klip in die pad vir Zuma.